Selavikas

Selavikas () – upė JAV, šiaurės vakarinėje Aliaskos dalyje. Ilgis siekia 225 km.

Selavikas prasideda Parselo kalnuose, netoliese Zeino kalvų, ir teka daugiausia į vakarus Selaviko nacionaliniu gamtos rezervatu (upė teka palei šiaurės poliaratį); įteka į Selaviko ežerą, kuris per Hotamo įlankėlę jungiasi su Čiukčių jūros Kocebu įlanka.

Prie upės, netoli jos žiočių, įsikūrusi Selaviko gyvenvietė.

Didžiausi intakai – Tagagavikas ir Kugarakas.

Selaviko slėnis – svarbi vandens paukščių perimvietė. Be to, sezono metu čia susitelkia didesnė Vakarų Arkties karibu bandos dalis.Selawik River, rivers.gov. Nuoroda tikrinta 2021-03-13.

 Išnašos 

Kategorija:Aliaskos upės